Nr. C 152/8 De Europæiske Fællesskabers Tidende 20. 6. 89 
Forslag til Rådets forordning (EØF) om prisdannelsen for godstransport ad landevej mellem 
medlemsstaterne 
KOM(89) 189 endelig udg. 
(Forelagt af Kommissionen den 28. maj 1989) 
(89/C 152/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
En politik med hensyn til transportpriser er et væsentligt 
led i den fælles transportpolitik, som Rådet skal indføre i 
henhold til Traktaten; 
gyldighedsperioden for Rådets forordning (EØF) nr. 
3568/83 af 1. december 1983 om prisdannelsen for gods­
transport ad landevej mellem medlemsstaterne ('), ændret 
ved forordning (EØF) nr. 1991/88 (2), udløber den 
31. december 1989; i henhold til nævnte forordnings 
artikel 20 beslutter Rådet senest den 31. december 1988 
på forslag fra Kommissionen, hvilken ordning der 
herefter skal gælde for priser for nævnte transport; 
kontinuiteten i Fællesskabets politik på dette område bør 
sikres; 
fri prisdannelse for godstransport ad landevej er den 
tarifordning, der bedst falder i tråd med virkeliggørelsen 
af et frit transportmarked, således som Rådet har bestemt 
det, med målsætningerne for det indre marked og med 
nødvendigheden af at skabe et tariferingssystem, som 
kan anvendes på ensartet vis i hele Fællesskabet; denne 
tarifordning passer ligeledes til den konkrete situation 
inden for den berørte sektor; 
de faglige sammenslutninger for virksomheder, der 
udfører godstransport ad landevej, bør imidlertid have 
mulighed for, såfremt de ønsker det, at udarbejde unila­
terale, bilaterale og multilaterale omkostningsindekser; 
omkostningsindekser indebærer nemlig den fordel, at de, 
samtidig med at de overlader til transportvirksomhederne 
og brugerne at træffe den endelige beslutning om fast­
sættelse af de individuelle priser, kan benyttes, navnlig af 
små og mellemstore virksomheder, som angivelser, der er 
meget nyttige ved beregning af transportpriserne; 
i1) EFT nr. L 359 af 22. 12. 1983, s. 1. 
(2) EFT nr. L 176 af 7. 7. 1988, s. 5. nævnte faglige sammenslutninger må dog kun udarbejde 
og udsende disse omkostningsindekser, såfremt de helt 
og fuldt overholder fællesskabsretten; 
der bør derfor fastsættes nærmere bestemmelser for disse 
omkostningsindekser; 
det bør være muligt at følge udviklingen i transportpri­
serne — 
UDSTEDT FØLGENDE FORORDNING: 
Artikel 1 
Denne forordning finder anvendelse på godstransport ad 
landevej for fremmed regning mellem medlemsstaterne, 
også når: 
— transporten delvis sker i transit gennem et tredjeland, 
eller 
— det køretøj, hvori godset befordres, uden omladning 
transporteres med et andet transportmiddel en del af 
strækningen. 
Artikel 2 
Fra den 1. januar 1990 styres priserne for de i artikel 1 
nævnte transporter af et system med fri prisdannelse, 
hvor priserne aftales mellem parterne i transportkon­
trakten. 
Artikel 3 
Hver medlemsstats faglige sammenslutninger af virksom­
heder, der udfører godstransport ad landevej, kan, i 
forbindelse med de nationale statistiske kontorer, til brug 
for de transportvirksomheder, som de repræsenterer, 
udarbejde kostprisindekser med henblik på fastansættelse 
af priserne for de i artikel 1 nævnte transporter. 
Disse sammenslutninger kan ligeledes i forståelse med 
tilsvarende sammenslutninger i andre medlemsstater 
udarbejde bilaterale eller multilaterale omkostningsin­
dekser for de i artikel 1 nævnte transporter. 
Artikel 4 
Omkostningsindekserne kan udarbejdes som generelle 
indekser eller som specielle indekser. 
De kan omfatte oplysninger om vederlag for visse 
ydelser, der udføres af transportvirksomheden i forbin­
delse .med selve transporten. 
20. 6. 89 De Europæiske Fællesskabers Tidende Nr. C 152/9 
Artikel 5 
Transportvirksomhederne skal på forlangende give de 
kompetente myndigheder i medlemsstaterne og Kommis­
sionen oplysninger om de priser, der anvendes inden for 
den internationale godstransport ad landevej. 
Artikel 6 
1. Medlemsstaterne vedtager i tide de love og admini­
strative bestemmelser, der er nødvendige for at gennem­føre denne forordning. De underretter Kommissionen 
herom. 
2. Medlemsstaterne bistår hverandre og Kommis­
sionen med gennemførelsen af denne forordning. 
Denne forordning er bindende i alle enkeltheder og 
gælder umiddelbart i hver medlemsstat.